મવડી વિસ્તારમાં લક્ષ્મી સોસાયટીમાં સંયુક્ત પરિવારમાં રહેતા 35 વર્ષિય એક પિતાએ પુત્રની હત્યા કર્યા બાદ પોતે પણ આપઘાત કરી લીધો હતો. ઇલેક્ટ્રિક સામાનનો શો-રૂમ ધરાવતા પરેશભાઇ દિનેશભાઇ સાગઠિયા અને સાડા પાંચ વર્ષના પુત્ર હેમાંકને દોરડાથી ફાંસો આપીને હત્યા કર્યા બાદ પોતે પણ આપઘાત કરી લેતા પરિવારજનો આઘાતમાં સરી પડ્યા છે. સુખી સંપન્ન પરિવારના પરેશભાઇના પત્ની કિરણબેને એક માસ પહેલા બીજા પુત્રને જન્મ આપ્યો છે.